section_heading: Igračka karijera
paragraph_text: U ljeto 1948. potpisao je ugovor s momčadi CSKA Sofije, tada jednom od najboljih nogometnih momčadi u Bugarskoj, te odmah postao članom prve postave. Osim što je bio veznjak, često je igrao kao napadač. Do prosinca 1959. odigrao je 202 službena susreta za CSKA Sofiju postigavši pritom 45 pogodaka, i to većinom iz veznog reda. Naslovom bugarskog prvaka okitio se deset puta, a tri puta je bio pobjednik Bugarskog nogometnog kupa. U europskim klupskim natjecanjima ostvario je 8 nastupa zabivši pritom jedan pogodak. Igrao je vrlo nesebično i često je asistirao, što ga je činilo omiljenim u momčadi.